ARA: Ġieli ltqajt ma' ħlejqa bħal din?
Imtella' Awwissu 16, 2020 - Aġġornata 16 Ta' Awwissu, 2020 10:37am Ġieli ltqajt ma' ħlejqa bħal din meta kont qed tgħum f'waħda mill-bajjiet tal-gżejjer Maltin? X'aktarx li le, għax skont il-biologu marittimu Alan Deidun, din hija xena kemmxejn rari. It-tajra, li ġġib l-isem xjentifiku Pteroplatytrygon violacea u bil-Malti nsejħuha 'boll', intlemħet fl-aħħar jiem fil-l-Ħofriet, f'Dellimara, minn persuni li daħlu f'din il-bajja bid-dgħajsa. Il-Professur Deidun qal li għall-kuntrarju ta' 'stingrays' oħra, din l-ispeċi żżomm ruħha fil-wiċċ, iżda xorta tixbah speċi oħra tax-xorta tagħha, għaliex kif jixhed l-isem bl-Ingliż, għandha denbha jniġġeż.